CELEX: 62013CN0602
Language: sl
Date: 2013-11-25 00:00:00
Title: Zadeva C-602/13: Predlog za sprejetje predhodne odločbe, ki ga je vložilo Juzgado de Primera Instancia n °2 de Santander (Španija) 25. novembra 2013 – Banco Bilbao Vizcaya Argentaria, S.A. proti Fernandu Quintano Ujeta in Maríi Isabeli Sánchez García

1.2.2014   
            
            
               SL
            
            
               Uradni list Evropske unije
            
            
               C 31/4
            
         Predlog za sprejetje predhodne odločbe, ki ga je vložilo Juzgado de Primera Instancia no 2 de Santander (Španija) 25. novembra 2013 – Banco Bilbao Vizcaya Argentaria, S.A. proti Fernandu Quintano Ujeta in Maríi Isabeli Sánchez García
   (Zadeva C-602/13)
   2014/C 31/06
   Jezik postopka: španščina
   
      Predložitveno sodišče
   
   Juzgado de Primera Instancia no 2 de Santander
   
      Stranke v postopku v glavni stvari
   
   
      Tožeča stranka; Banco Bilbao Vizcaya Argentaria, S.A.
   
      Toženi stranki; Fernando Quintano Ujeta y María Isabel Sánchez García
   
      Vprašanja za predhodno odločanje
   
   
               1.
            
            
               Ali mora v skladu z Direktivo Sveta 93/13/EGS (1) z dne 5. aprila 1993 o nedovoljenih pogojih v potrošniških pogodbah, zlasti s členoma 6(1) in 7(1), nacionalno sodišče – z namenom zagotavljanja varstva potrošnikov in uporabnikov v skladu z načeloma enakovrednosti in učinkovitosti – kadar ugotovi, da je pogodbeni pogoj o zamudnih obrestih nedovoljen, posledično izreči neveljavnost vsakršne obrestne mere zamudnih obresti, vključno s tisto, ki bi izhajala iz podredne uporabe nacionalne določbe, kakršne so člen 1 108 civilnega zakonika, druga prehodna določba zakona 1/2013 v zvezi s členom 114 zakona o hipotekah ali člen 4 RDL 6/2012, pri čemer ga ne zavezuje nobeno preračunavanje, ki bi ga prodajalec ali ponudnik opravil v skladu z drugo prehodno določbo zakona 1/2013?
            
         
               2.
            
            
               Ali je treba drugo prehodno določbo zakona 1/2013 razlagati tako, da ne ovira varstva interesov potrošnikov?
            
         
               3.
            
            
               Ali mora v skladu z Direktivo Sveta 93/13/EGS z dne 5. aprila 1993 o nedovoljenih pogojih v potrošniških pogodbah, zlasti s členoma 6(1) in 7(1), nacionalno sodišče – z namenom zagotavljanja varstva potrošnikov in uporabnikov v skladu z načeloma enakovrednosti in učinkovitosti – kadar ugotovi, da je pogodbeni pogoj o predčasni zapadlosti nedovoljen, ta pogoj šteti za neobstoječ in na podlagi tega sprejeti s tem povezane posledice, tudi kadar je prodajalec ali ponudnik čakal minimalni čas, določen z nacionalno določbo?
            
         
      (1)  UL, posebna izdaja v slovenščini, poglavje 15, zvezek 2, str. 288.